
ΠΡΟΚΗΡΥΞΗ ΥΠΟΤΡΟΦΙΩΝ 2026 -2027
Η Περιφέρεια Ανατολικής Μακεδονίας και Θράκης, ανταποκρινόμενη στην πρωτοβουλία των εκπαιδευτικών φορέων Mediterranean College και ΣΑΕΚ ΑΛΦΑ, οι οποίοι προσφέρουν εννέα (9) υποτροφίες για το ακαδημαϊκό έτος 2026-2027, ενισχύοντας το δικαίωμα όλων των νέων στην εκπαίδευση, σε μια δύσκολη οικονομική συγκυρία για τη χώρα μας, καλεί τους ενδιαφερόμενους να υποβάλουν αίτηση με τα σχετικά δικαιολογητικά από την Πέμπτη 30-07-2026 έως και την Παρασκευή 21-08-2026.

Ι. ΠΕΡΙΓΡΑΦΗ ΑΝΤΙΚΕΙΜΕΝΟΥ
Υποτροφίες Διδάκτρων στην Περιφέρεια Ανατολικής Μακεδονίας και Θράκης ως εξής:
1. MEDITERRANEAN COLLEGE
· ΤΕΣΣΕΡΙΣ υποτροφίες διδάκτρων για το α’ έτος σπουδών, στα προγράμματα Bachelor
Για τη συνέχιση των σπουδών με υποτροφία, οι υπότροφοι θα πρέπει να έχουν συνεχή φοίτηση και καλή επίδοση, με βαθμολογία έτους >65%. Στις υποτροφίες δεν περιλαμβάνονται τα τέλη αίτησης, τα ετήσια fees προς το Βρετανικό Πανεπιστήμιο και τα τέλη έκδοσης πτυχίου/αποφοίτησης.

2. ΣΑΕΚ ΑΛΦΑ
· ΤΕΣΣΕΡΙΣ ετήσιες υποτροφίες διδάκτρων
· ΜΙΑ πλήρης υποτροφία διδάκτρων


II. OΡΟΙ & ΠΡΟΫΠΟΘΕΣΕΙΣ
1. Οι υποτροφίες αφορούν αποκλειστικά σε έναρξη το ακαδημαϊκό έτος 2026-2027.
2. Η πλήρης υποτροφία ΣΑΕΚ ΑΛΦΑ χορηγείται εφόσον η Περιφέρεια αναδείξει τουλάχιστον τρεις υποτρόφους -ήτοι δύο ετήσιες υποτροφίες και μία πλήρη.
3. Οι δικαιούχοι μπορούν να επιλέξουν οποιαδήποτε ειδικότητα/πρόγραμμα σπουδών τους ενδιαφέρει, μεταξύ των ειδικοτήτων και των προγραμμάτων σπουδών που παρέχονται από τους φορείς: ΣΑΕΚ ΑΛΦΑ και MEDITERRANEAN COLLEGE.
4. Από τη διαδικασία αξιολόγησης και απόδοσης υποτροφιών εξαιρούνται ήδη εγγεγραμμένοι ή/ και ενεργοί σπουδαστές στους προαναφερθέντες εκπαιδευτικούς φορείς.
5. Οι δικαιούχοι μπορούν να επιλέξουν να σπουδάσουν σε οποιοδήποτε παράρτημα των προαναφερθέντων φορέων τους εξυπηρετεί, σε Αθήνα, Πειραιά, Γλυφάδα ή Θεσσαλονίκη. 
6. Από τις υποτροφίες για τις ΣΑΕΚ ΑΛΦΑ, τέσσερις αφορούν στο 1ο έτος σπουδών και μία αφορά σε πλήρη, διετή φοίτηση.  
7. Για τις ΣΑΕΚ ΑΛΦΑ, τα τέλη εγγραφής (300 ευρώ), επανεγγραφής στο 2ο έτος (300 ευρώ), πρακτικής άσκησης και έκδοσης πτυχίου καλύπτονται αποκλειστικά από τον/την υπότροφο.
8. Οι υποτροφίες στο MEDITERRANEAN COLLEGE αφορούν στο 1ο έτος σπουδών και για τη συνέχιση των σπουδών με υποτροφία, ο/η υπότροφος θα πρέπει να έχει συνεχή φοίτηση (συνεπή παρακολούθηση) και ετήσια βαθμολογία πάνω από 65%. Σε αντίθετη περίπτωση, για τα επόμενα έτη θα λαμβάνει μερική υποτροφία 50%.
9. Για το MEDITERRANEAN COLLEGE, τα τέλη αίτησης, το ετήσιο κόστος εγγραφής στο συνεργαζόμενο βρετανικό πανεπιστήμιο/φορέα πιστοποίησης, καθώς και τα τέλη έκδοσης πτυχίου/αποφοίτησης καλύπτονται αποκλειστικά από τον/την υπότροφο.
10. Για την κατοχύρωση των υποτροφιών, οι υποψήφιοι πρέπει να πληρούν τις ελάχιστες προϋποθέσεις εισαγωγής τους στο πρόγραμμα σπουδών της επιλογής τους.
11. Οι προαναφερθέντες εκπαιδευτικοί φορείς διατηρούν το δικαίωμα να μην προσφέρουν κάποιο πρόγραμμα σπουδών, σε περίπτωση χαμηλής συμμετοχής. Σε αυτήν την περίπτωση, ο/η υπότροφος μπορεί να επιλέξει κάποιο άλλο πρόγραμμα.



ΙΙΙ. ΔΙΚΑΙΟΛΟΓΗΤΙΚΑ ΚΑΙ ΑΝΑΔΕΙΞΗ ΥΠΟΤΡΟΦΩΝ
Καλούνται οι ενδιαφερόμενοι, οι οποίοι είναι μόνιμοι κάτοικοι της Περιφέρειας Ανατολικής Μακεδονίας και Θράκης, να υποβάλουν την αίτησή τους, καθώς και τα απαιτούμενα δικαιολογητικά σε ηλεκτρονική μορφή στη Διεύθυνση Δια Βίου Μάθησης, Απασχόλησης, Εμπορίου και Τουρισμού της Περιφέρειας Α.Μ.Θ, στη διεύθυνση ηλεκτρονικού ταχυδρομείου (e-mail): diedu@pamth.gov.gr από την Πέμπτη 30-07-2026 έως και την Παρασκευή 21-08-2026. Τηλέφωνα Επικοινωνίας: 2531354225, 2531354209, 2531354205.

Απαιτούμενα δικαιολογητικά:
· Η Αίτηση - Υπεύθυνη Δήλωση Χορήγησης Υποτροφίας συμπληρωμένη και υπογεγραμμένη (διαθέσιμη στην επίσημη ιστοσελίδα της Περιφέρειας Ανατολικής Μακεδονίας και Θράκης www.pamth.gov.gr (κάντε κλικ εδώ για να την κατεβάσετε)). 
· Αντίγραφο Δελτίου Αστυνομικής Ταυτότητας ή του Διαβατηρίου
· Αντίγραφο Απολυτηρίου Λυκείου ή ισότιμου τίτλου Δευτεροβάθμιας Εκπαίδευσης. 
· Βεβαίωση μονίμου κατοικίας 
· Αντίγραφο τελευταίου εκκαθαριστικού σημειώματος φόρου εισοδήματος των γονέων ή του/της ίδιου/ -ας υποψήφιου/-ας.
· Έγγραφα που να αποδεικνύουν την ύπαρξη ειδικών λόγων (πολυτεκνία, μονογονεϊκή οικογένεια ή οποιοδήποτε άλλο στοιχείο επιθυμεί να καταθέσει ο κάθε ενδιαφερόμενος σχετικά με την απόδειξη της οικονομικής και της κοινωνικής του κατάστασης).

Με την ολοκλήρωση της διαδικασίας θα συνταχθεί κατάλογος αυτών που πληρούν τις
προϋποθέσεις, καθώς και των επιλαχόντων και θα ενημερωθούν οι ενδιαφερόμενοι.

Τα προσωπικά δεδομένα των αιτούντων προορίζονται για χρήση από την Περιφέρεια, δεν θα υποστούν περαιτέρω επεξεργασία και θα τηρηθεί αυστηρά το απόρρητο. 

ΠΡΟΣΟΧΗ: Η μη προσκόμιση των απαιτούμενων δικαιολογητικών αποτελεί λόγο αποκλεισμού από το πρόγραμμα.

Η επιλογή των υποτρόφων γίνεται από την Περιφέρεια Ανατολικής Μακεδονίας και Θράκης με κοινωνικο - οικονομικά κριτήρια, με καθοριστικό κριτήριο το ύψος του ετήσιου εισοδήματος των γονέων ή του/της ίδιου/ -ας υποψήφιου/-ας.

Η Περιφέρεια θα αποστείλει τα στοιχεία των υποτρόφων που θα επιλεγούν, αλλά και τη λίστα όλων των υποψηφίων στους εκπαιδευτικούς φορείς Mediterranean College και ΣΑΕΚ ΑΛΦΑ.

Η προκήρυξη των υποτροφιών, με όλους τους όρους/προϋποθέσεις και τη διαδικασία ανάδειξης των υποτρόφων, η αίτηση χορήγησης υποτροφίας, αλλά και η ανακοίνωση των ονομάτων των επιλεγέντων υποτρόφων, θα αναρτηθεί στην επίσημη ιστοσελίδα της Περιφέρειας Ανατολικής Μακεδονίας και Θράκης www.pamth.gov.gr και θα δημοσιοποιηθεί στα τοπικά ΜΜΕ.

Η δημοσιοποίηση του θεσμού «ΥΠΟΤΡΟΦΙΕΣ ΣΤΙΣ ΠΕΡΙΦΕΡΕΙΕΣ 2026-2027» και η ενημέρωση του κοινού έχουν διττό στόχο: α) την ανάδειξη του κοινωνικού έργου της Περιφέρειας και β) την ενημέρωση όλων των νέων της Περιφέρειας για τις υποτροφίες που παρέχονται, ώστε να συμμετάσχουν όσο το δυνατόν περισσότεροι ενδιαφερόμενοι, όλοι εκ των οποίων θα τύχουν σημαντικής έκπτωσης στα δίδακτρα σε περίπτωση που δεν επιλεγούν. 

Για πληροφορίες σχετικά με τους τομείς σπουδών, οι ενδιαφερόμενοι μπορούν να ενημερώνονται από τους εκπαιδευτικούς φορείς χορήγησης των υποτροφιών:
ΣΑΕΚ ΑΛΦΑ:
ΑΘΗΝΑ: Πατησίων 31, τηλ. 210 5279500
ΠΕΙΡΑΙΑΣ: Φίλωνος 39, τηλ. 210 4120714
ΓΛΥΦΑΔΑ: Λ. Βουλιαγμένης 57, τηλ. 210 9640117
ΘΕΣΣΑΛΟΝΙΚΗ: Βαλαωρίτου 9, τηλ. 2310 552406


MEDITERRANEAN COLLEGE: 
ΑΘΗΝΑ: Πατησίων 94 & Κοδριγκτώνος 13, 104 34, Πελλήνης 8 & Πατησίων 107, 112 51, Τ: +30 210 8899600
ΓΛΥΦΑΔΑ: Αχιλλέως 33 & Λ. Βουλιαγμένης 65, 166 75, Τ: +30 210 8899600 
ΘΕΣΣΑΛΟΝΙΚΗ: Ίωνος Δραγούμη 21, 54625 | Ίωνος Δραγούμη 15, 54625, Τ: +30 2310 287779 - Τ: +30 2314 440300

Ηλεκτρονικές διευθύνσεις φορέων: 
http://www.iekalfa.gr 
http://www.medcollege.edu.gr

